Guy Rewenig
De Guy Rewenig, gebuer den 31. August 1947 zu Lëtzebuerg, war bis 1984 Schoulmeeschter an ass zanterhier fräie Schrëftsteller. 2005 krut en de Batty-Weber Präis fir säi Gesamtwierk.

Säi Liewen 
De Guy Rewenig ass an der Stad, zu Gaasperech an zu Zéisseng, opgewuess, an huet am Kolléisch d'Première gemaach. Hien huet zu Walfer fir Schoulmeeschter geléiert an huet dëse Beruff fir d'éischt zu Beetebuerg, duerno, vun 1971 un, zu Esch-Uelzecht gemaach. 1984 ass en op Nouspelt geplënnert, wou en zanterhier als fräie Schrëftsteller lieft.

1974 war hien e Grënnungsmember vun der ASTI. 2000 huet en zesumme mam Roger Manderscheid de Verlag Éditions Ultimomondo gegrënnt.

Säi Wierk 

Vun 1963 un huet de Guy Rewenig éischt Filmkritiken am Luxemburger Wort publizéiert. 1970 ass säin éischt Theaterstéck Interview, erauskomm, am selwechte Joer e Band mat Erzielungen, Als der Feigenbaum verdorrte. Zanter 1973 schreift hien och Kannerliteratur; säi Buch Muschkilusch, dat 1980 erauskoum, ass aachtmol nei opgeluecht ginn. 
 
1985 huet de Rewenig säin éischte Roman op Lëtzebuergesch, Hannert dem Atlantik, publizéiert. Hie schreift bis haut op Däitsch, Lëtzebuergesch a Franséisch. Hien huet als fräie Mataarbechter Artikelen an Zeitungen an Zäitschrëfte verëffentlecht, ë. a. am Tageblatt, Lëtzebuerger Land, Alternativ, Perspektiv, Gréngespoun a Forum. Dacks waren dat zäitkritesch, satiresch Texter, an deenen de Rewenig sozial a politesch Mëssstänn thematiséiert huet an d'Liewen an d'Mentalitéiten zu Lëtzebuerg kommentéiert huet.

Romaner 
 Hannert dem Atlantik, 1985, Éditions Phi
 Gemëschte Chouer, 1987, Éditions Phi
 Mass mat dräi Hären, 1989, Éditions Phi
 Grouss Kavalkad, 1991, Éditions Phi
 Vakanz am Pazifik, 1998, Éditions Phi
 Frëndlech Banditten, 2001, Éditions Phi
 Zikatriss, 2001, Éditions Phi
 Lackéiert Elefanten, 2001, Éditions ultimomondo
 ënner dem Pseudonym Tania Naskandy:
 Sibiresch Eisebunn, 2009, Editions Ultimomondo 
 Feierläscher, 2010, Editions Ultimomondo 
 Am Bësch, 2010, Editions Ultimomondo

Gedichter 
 Kampfmaschine, 1973, Eegeverlag
 Zabbazzillo, 1997, Éditions PHI -Philou

pockolibri 
 Solange die Fabrikschlote rauchen, wird gefeuert. Frühe Texte, pockolibri 1, édition pockolibri, 2005, ISBN 978-2-919933-41-9
 Cross Country. Eine Heimatkunde, pockolibri 2, édition pockolibri, 2006, ISBN 2-9599720-0-3
 Le chef d'orchestre à la baguette de bambou. Une lettre, pockolibri 3, éditions ultimomondo, 2007, ISBN 978-2-919933-40-2
 Cross Country. Eine Heimatkunde, pockolibri 4, éditions ultimomondo, 2008, ISBN 978-2-919933-41-9
 Milde Memoiren (mat Zeechnunge vum Roger Manderscheid), éditions ultimomondo, 2008, ISBN 978-2-919933-42-6

Cabaret 
 Honn déi bäisse billen net, 1981, Escher Theater
 Schwaarz Lëschten, 1981, Escher Heft, edition kontext

Theaterstécker déi gespillt goufen 
 Interview, Stadtheater Lëtzebuerg, Regie: Tun Deutsch

Theaterstécker déi net gespillt goufen 
 Staatsbürgerschlachtfest, 1972

Theater fir Kanner

Texter fir Kanner 
Muschkilusch
Zebra Tscherri
Schallümmo

Gielercher (Auswiel) 
1984, 1988 an 1991: 1. Präis am Concours littéraire national
2000: Nic.-Thoma-Preis vun der Fédération générale des instituteurs luxembourgeois
2004: Kanner- a Jugendliteraturpräis "De Fiischen" vun der Action familiale populaire
2005: Batty-Weber Präis
2006: Servais-Präis fir Passt die Maus ins Schneckenhaus? - Hundert messerscharfe Fragen (und ebenso viele glasklare Antworten).
2007: 1. Präis am Concours littéraire national 2007 fir Le chef d'orchestre à la baguette de bambou.
 2010: Servais-Präis fir Sibiresch Eisebunn, publizéiert ënner dem Pseudonym Tania Naskandy

Literatur iwwer de Guy Rewenig 
 Schmit, Sandra, 2007. Rewenig, Guy. S. 501-503 in: . Online-Versioun. Stand: 22. November 2011. https://web.archive.org/web/20120104004719/http://www.autorenlexikon.lu/page/author/764/4764/DEU/index.html [opgeruff de 24. Dezember 2011].
 Bicherbuch - Livre des livres - Bücherbuch - Book of books, Éditions Ultimomondo, 2010, ISBN 978-2-919933-65-5, Ss. 96-130

Literatur iwwer d'Tania Naskandy 
 Bicherbuch - Livre des livres - Bücherbuch - Book of books, Éditions Ultimomondo, 2010, ISBN 978-2-919933-65-5, Ss. 91-95

Um Spaweck 

 "Ënnert de Rieder", e Gedicht vum Guy Rewenig
 Seng Bibliographie op www.cnl.lu
 De Guy Rewenig op der Websäit vun ultimomondo
 Seng Usprooch un d'Ministesch Octavie Modert bei der Remise vum Servais-Präis 2010  Petit questionnaire à l'attention d'un capitaine débordé qui abandonne son vaisseau

Lëtzebuergesch Auteuren
Gebuer 1947
Lëtzebuergesch Enseignanten
Kannerbuchauteuren
Lëtzebuergeschsproocheg Auteuren
Gewënner vum Concours littéraire national
Batty-Weber Präis
Prix de la fondation Servais